Η προμήθεια, η κατοχή και η καλλιέργεια ναρκωτικών ουσιών και η νομολογιακή αντιμετώπιση της συρροής ανάμεσά τους
Creators: name: Ζαβλάρη, Σοφία Ιωάννη
Publisher: name: Aristotle University of Thessaloniki
Year: 2024
Subjects: Ναρκωτικά
Συρροή
Διακίνηση ναρκωτικών
Drugs
Concurrent offences
Drug trafficking

description: Το φαινόμενο της διακίνησης και της χρήσης ναρκωτικών ουσιών αποτελεί ένα ζήτημα που απασχολεί ιδιαίτερα τα δικαστήρια της χώρας μας. Οι Έλληνες εφαρμοστές του Δικαίου, έχουν πλέον ως «όπλο» αντιμετώπισης του φαινομένου τον Ν. 4139/2013, ένα νόμο του οποίου τη νομοθετική εξέλιξη αξίζει να παρακολουθεί ο καθένας. Πρόκειται για νόμο, που επιχειρεί να μεταχειριστεί με ισορροπημένο τρόπο τους εξαρτημένους χρήστες, οι οποίοι έπαψαν να χαρακτηρίζονται πλέον με το στιγματιστικό όρο «τοξικομανείς». Από το σύνολο, λοιπόν, του Ν. 4139/2013, η παρούσα εργασία επικεντρώνεται στην ερμηνευτική ανάλυση των πράξεων της προμήθειας, της κατοχής και της καλλιέργειας ναρκωτικών ουσιών, όπως αυτές τυποποιούνται στα άρ. 20 και 29, ενώ παράλληλα διερευνάται και το ζήτημα της συρροής ανάμεσά τους. Πρόκειται, μάλιστα, για ενδιαφέροντα αντικείμενα συζήτησης και σε νομολογιακό επίπεδο, καθώς δημιουργούνται διάφορα ζητήματα ως προς τα οποία έχουν διατυπωθεί διαφορετικές και αντικρουόμενες μεταξύ τους απόψεις, μερικές από τις οποίες θα γίνει προσπάθεια να αναλυθούν παρακάτω. Παραθέτοντας τα κεφάλαια της εργασίας, στο πρώτο κεφάλαιο πραγματώνεται μία ερμηνευτική ανάλυση των εννοιών της κατοχής και της καλλιέργειας ναρκωτικών ουσιών κατά το άρ. 20 του Ν. 4139/2013, ενώ παράλληλα γίνεται εκτενής αναφορά των σχετικών με τις έννοιες αυτές ζητημάτων που έχουν προκύψει με το πέρας των χρόνων και έχουν απασχολήσει την θεωρία και τη νομολογία. Στο δεύτερο κεφάλαιο γίνεται ερμηνευτική ανάλυση των εννοιών της προμήθειας, της κατοχής και της καλλιέργειας ναρκωτικών ουσιών σύμφωνα όμως, αυτήν την φορά, με το άρ 29 του Ν. 4139, όπου σκοπός του δράστη δεν είναι η περεταίρω διακίνηση των ναρκωτικών, αλλά η αποκλειστική τους χρήση από τον ίδιο, γεγονός που αποτελεί και την εννοιολογική διαφορά του άρθρου αυτού από το άρ. 20. Στο τρίτο και τελευταίο κεφάλαιο εξετάζεται το ζήτημα τη συρροής και πιο συγκεκριμένα, γίνεται καταρχάς μία αναφορά στους γενικούς κανόνες της συρροής κατά τον Ποινικό Κώδικα. Εν συνεχεία, διερευνάται η συρροή αφενός μεταξύ των τυποποιούμενων τρόπων τέλεσης της διακίνησης ναρκωτικών ουσιών του άρ. 20, ανάμεσα στις οποίες βρίσκονται και οι κρινόμενες έννοιες της κατοχής και της καλλιέργειας ναρκωτικών ουσιών και αφετέρου, μεταξύ των τυποποιούμενων πράξεων χρήσης του άρ. 29, ανάμεσα στις οποίες βρίσκονται οι κρινόμενες έννοιες της προμήθειας, της κατοχής και της καλλιέργειας ναρκωτικών ουσιών για ίδια χρήση, με την παράλληλη αναφορά σε δικαστικές αποφάσεις που βοηθούν στο να αντιληφθεί κανείς ποια είναι η νομολογιακή αντιμετώπιση του εν λόγω ζητήματος. Στην τελευταία υποενότητα του τρίτου κεφαλαίου παρατίθεται και το φαινόμενο της συρροής μεταξύ των πράξεων των δύο κρινόμενων στην εν λόγω διπλωματική άρθρων, ήτοι το άρ. 20 και το άρ. 29 και παρουσιάζονται οι αντίστοιχες απόψεις που έχουν υποστηριχθεί για το είδος της συρροής αυτής. Έτσι, μέσα από το σύνολο της εργασίας γίνεται η προσπάθεια να δοθεί στον αναγνώστη μια ολοκληρωμένη εικόνα σχετικά με τις τρεις έννοιες της προμήθειας, της κατοχής και της καλλιέργειας ναρκωτικών ουσιών, οι οποίες έχουν απασχολήσει αρκετά τόσο την θεωρία, όσο και τη νομολογία με πληθώρα ζητημάτων, ένα εκ των οποίων είναι και η συρροή ανάμεσά τους.
description: The phenomenon of drug trafficking and the use is a matter that particularly concerns the courts in our country. People who practice law in Greece now have as a tool to address this phenomenon, Law No. 4139/2013, a law whose legislative development is worth following by everyone. This law attempts to handle in a balanced way users addicted to drugs, while these persons are no longer labeled with the stigmatizing term "addicts." Within the framework of Law No. 4139/2013, this study focuses on the interpretive analysis of the acts of supply, possession, and cultivation of narcotic substances, according to Articles 20 and 29 and it explores the issue of concurrent offences. These are interesting topics for discussion, especially at the place of case law, as various issues have been raised, leading to different and conflicting opinions. Some of these opinions will be analyzed below. Quoting the chapters of this study, in the first chapter, there is an interpretive analysis of the terms of possession and cultivation of drugs according to provision 20 of Law 4139/2013. Additionally, there is an extensive reference to issues related to these terms that have arisen over time and have engaged theory and case law. The second chapter involves an interpretive analysis of the concepts of supply, possession, and cultivation of narcotic substances, this time according to Article 29 of Law 4139. The focus here is on cases where the offender’s intention is not further drug trafficking but exclusive personal use of drugs, creating a worth standing difference from Article 20. The third and final chapter examines the issue of concurrent offences, specifically addressing general rules of this phenomenon, which are provided in Criminal Law. It explores the combination of the offence of drug trafficking under Article 20, such as possession, and cultivation of narcotic substances and the offence of personal use under Article 29. This includes an analysis of judicial decisions shedding light on the legal treatment of this issue. In the last subsection of the third chapter, the phenomenon of concurrent offences provided in Article 20 and Article 29 is presented, along with the corresponding opinions supporting or opposing this type of concurrent offences. The entire study aims to provide the reader with a comprehensive understanding of the three concepts of supply, possession, and cultivation of drugs, which have raised numerous issues in both theory and case law, one of which is the issue of concurrent offences.
description: Σε συνεργασία με: Πανεπιστήμιο Λευκωσίας (Κύπρος)